**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄ**

Aika keskiviikko 12.12.2012 kello 12.05 – 13.50

Paikka opetus- ja kulttuuriministeriö, kokoushuone Väinämöinen, Meritullinkatu 10

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja

Heikki Blom, OKM

Maija Innola, OKM

Maarit Kallio-Savela, Suomen Kuntaliitto ry

Kirsi Kuuttiniemi, Valtion työmarkkinalaitos

Sirkka-Liisa Kärki, OPH

Kirsi Rasinaho, SAK

Heikki Ravantti, TEM

Jussi-Pekka Rode, SAKKI ry

Heikki Sederlöf, AMKE ry

Susanna Tauriainen, MTK ry

Inkeri Toikka, OAJ

Satu Ågren, EK

Seija Rasku, OKM, sihteeri

1. **Kokouksen avaus**

Puheenjohtaja Tammilehto avasi kokouksen klo 12.05 ja toivotti kokouksen osanottajat tervetulleeksi. Puheenjohtaja kertoi ohjausryhmän ja työryhmän kokoonpanossa tapahtuneista muutoksista. Ohjausryhmän jäseneksi Olli-Pekka Väänäsen tilalle on nimetty Susanna Tauriainen MTK:sta ja sihteeriksi Merja Leinosen tilalle Ville Heinonen opetus- ja kulttuuriministeriöstä. Työryhmän puheenjohtajaksi on nimetty Merja Leinosen tilalle Ville Heinonen ja jäseneksi Pasi Rentolan tilalle Piritta Väinölä opetus- ja kultuuriministeriöstä.

1. **Esityslistan hyväksyminen**

Esityslista hyväksyttiin kokouksen työjärjestykseksi.

1. **Edellisen kokouksen muistio**

Hyväksyttiin edellisen kokouksen muistio muutoksitta.

1. Projektisuunnitelman päivittäminen

Hyväksyttiin työryhmän esittämät muutokset projektisuunnitelmaan. Kokousaikojen vahvistamisen yhteydessä päätettiin, että ensimmäinen kuulemistilaisuus on maaliskuun lopun asemesta huhtikuussa ke 3.4.2013. Sovittiin, että sihteerit päivittävät projektisuunnitelmaa tältä osin.

1. Ammatillisten tutkintojen kokonaisuus, muistioluonnoksen luvut I - II

Sihteeri Rasku esitteli työryhmän laatiman luonnoksen ammatillisten tutkintojen kokonaisuutta käsittelevän muistion luvuista I – II ja luonnokseen sisältyvät työryhmän esitykset. Keskusteltiin työryhmän esityksistä ja arvioitiin kehittämisvaihtoehtoja. Ohjausryhmä kannatti seuraaviin asiakokonaisuuksiin liittyviä työryhmän esityksiä:

* ammatillisen tutkinnon määritelmä
* tutkintotyyppien kriteerit
* tutkintorakenteen valmisteluprosessi
* tutkintorakenneasetukset
* osaamisala-termin käyttöönotto
* tutkintojen jaottelu koulutus- ja opintoaloittain.

Ohjausryhmän näkemyksen mukaan edellä mainittujen asiakokonaisuuksien jatkovalmistelussa on hyvä ottaa huomioon seuraavat asiat:

* Ammatillisen tutkinnon määrittelyssä ei näy riittävän selkeästi ammatillisten tutkintojen rooli (nuorten) kasvun ja kehityksen tukena. Määrittelyä on tarpeen muokata tältä osin.
* Perustutkinnon kriteerien määrittelyä on tarpeen lieventää joitakin osin (’vaativampien työtehtävien’ > ’vaativien työtehtävien’, ’edellyttää pääsääntöisesti’ > ’voi edellyttää’ tai ’edellyttää yleensä’)
* Erikoisammattitutkinnon kriteerien määrittelyä on tarpeen lieventää johtamisen osalta (’johtaa ja valvoo’ > ’voi johtaa ja valvoa’).

Lisäksi ohjausryhmä linjasi jatkotyötä seuraavasti:

* Tavoitteena on yhdistää tutkintoja laajemmiksi kokonaisuuksiksi kaikissa tutkintotyypeissä.
* Tutkintonimikkeiden käyttöönotto mahdollistetaan kaikissa tutkintotyypeissä. Tutkintonimike otetaan käyttöön silloin, kun sitä pidetään tarpeellisena ja tarkoituksenmukaisena.
* Mahdollisuus osaamisaloihin tulee säilyttää. Osaamisalat ovat välttämättömiä, kun tavoitteena on tutkintojen yhdistäminen laajemmiksi kokonaisuuksiksi.
1. Seuraavat kokoukset

Sovittiin vuoden 2013 kokousajat, jotka ovat

ma 28.1.2013 klo 11 – 13

ke 13.2.2013 klo 13 – 15

ti 12.3.2013 klo 12 – 14

to 18.4.2013 klo 12 – 14

pe 24.5.2013 klo 12 – 14

pe 14.6.2013 klo 12 – 14

ti 20.8.2013 klo 12 – 14

ke 11.9.2013 klo 12 – 14

pe 11.10.2013 klo 12 - 14

to 21.11.2013 klo 12 – 14

ke 11.12.2013 klo 12 – 14.

Toivottiin, että jossakin ohjausryhmän kokouksessa esitellään lyhyesti ISCED-valmistelun ja ECVETin tilannetta.

Lisäksi sovittiin, että kuulemistilaisuudet pidetään

ke 3.4.2013 klo 12 - 15

ti 24.9.2013 klo 12 – 15.

1. Muut asiat

Muita asioita ei ollut.

1. Kokouksen päättäminen

Puheenjohtaja päätti kokouksen klo13.50.